“กรมควบคุมมลพิษ” เตือนพรุ่งนี้ ฝุ่น PM2.5 พุ่ง! เหตุอากาศปิด-จราจรหนาแน่น
"กรมควบคุมมลพิษ" เตือนจับตา 16 ม.ค.นี้ ฝุ่น PM2.5 พุ่ง! เหตุอากาศปิด-การจราจรหนาแน่นเกิดการสะสมของฝุ่น
"กรมควบคุมมลพิษ" เตือนจับตา 16 ม.ค.นี้ ฝุ่น PM2.5 พุ่ง! เหตุอากาศปิด-การจราจรหนาแน่นเกิดการสะสมของฝุ่น
15 ม.ค. 2563

นายประลอง ดำรงค์ไทย อธิบดีกรมควบคุมมลพิษ(คพ.) กล่าวถึงสถานการณ์ฝุ่นละออง PM2.5 ในพื้นที่กรุงเทพมหานครและปริมณฑลว่า กรมอุตุนิยมวิทยาได้คาดการณ์มวลอากาศเย็นกำลังปานกลางอีกระลอกจากประเทศจีนจะแผ่ลงมาปกคลุม ส่งผลให้หลายพื้นที่ของประเทศอุณหภูมิจะลดลง
โดยอธิบดี คพ. มั่นใจว่าปีนี้ค่าฝุ่นหลังจากนี้จะไม่พุ่งสูงแตะระดับสีแดง ยกเว้น วันที่ 16 ม.ค.เนื่องจากการระบายอากาศและความกดอากาศจะกดต่ำมากที่สุดในรอบเดือนนี้ โดยเฉพาะช่วงเย็นที่เป็นเวลาการจราจรหนาแน่นจะทำให้เกิดการสะสมตัวของฝุ่นมากขึ้นจึงต้องระวังเป็นพิเศษมากขึ้น
ทั้งนี้โดยเฉพาะช่วงครึ่งเดือนหลังของมกราคมประมาณ15 วันจะเกิดการสะสมตัวของค่าฝุ่นละอองสูงมากเป็นประจำทุกปี
“ภาพรวมสภาพอากาศปีนี้ไม่ค่อยดีเท่าที่ควรเนื่องจากความหนาวเย็นมาเร็วกว่าปกติมีความกดอากาศต่ำมากในรูปแบบของฝาชีครอบหรืออากาศปิดทำให้การระบายของอากาศไม่ดีแต่พบว่าค่าฝุ่นปีนี้กลับดีกว่าปีที่ผ่านมาเพราะประชาชนส่วนใหญ่หันมาใช้รถโดยสารสาธารณะแทนรถยนต์ส่วนบุคคลมากขึ้นทำให้ปริมาณรถยนต์บนท้องถนนลดลง” อธิบดีกรมควบคุมมลพิษ กล่าว